Toe Blouwillem voor bak fudge swig | Netwerk24
Deur Fjp, Pretoria 08 Maart 2019 00:00
Dit moet oorvertel word, al het ek dit tweedehands verneem.
Blouwillem se lus vir melktert (Beeld, 4 Maart) het 'n voorgeskiedenis. So 25 tot 30 jaar gelede was ons saam met die Therons in 'n babawagterklub in Murrayfield. Alles het klopdisselboom verloop. 'n Heerlike vereiste was dat die gasvrou eet- en drinkgoed op 'n skinkbord gereed moet hê. Die melk is in die yskas.
Die betrokke aand by Hein en Carina was daar vir oppasser Willem beskuit op 'n bordjie. Toe kom die moeilikheid. Toe hy die yskas oopmaak vir die melk, staar 'n hele bak fudge die arme man in die gesig. Één blokkie het ontbreek, want baasbakster Carina het geproe net voordat hulle gery het.
Carina sal nie agterkom as een blokkie weg is nie. Toe nog een. En nog ene. En nog enetjie, totdat blykbaar net één blokkie oorgebly het.